cyanic-selkie/wikianc huggingface dataset:
ரொஜர் பெடரர்
2007-முதல் இன்று வரை: சாதனைகள் படைத்தலும் மேன்மை அடைதலும்
thumb|left|125px|2008 ஒலிம்பிக் போட்டியில் பெடரர், இங்கே இவர் இரட்டையரில் தங்கம் வென்றார் 2008-ஆம் வருடம் ரோஜர் பெடரர் ஒரே ஒரு கிராண்ட் ஸ்லாம் கோப்பையை மட்டுமே கைப்பற்றினார். அது யூ.எசு. ஓப்பன் போட்டியின் இறுதி ஆட்டத்தில் ஆண்டி முர்ரேவை 6-2,7-5,6-2 என்ற தொகுப்பு கணக்கில் தோற்கடித்து வென்றார். இவ்வாண்டு பிரெஞ்சு ஓப்பன் மற்றும் விம்பிள்டன் போட்டிகளின் இறுதி ஆட்டங்களில் ரபேல் நடாலிடம் முறையே 6-1,6-3,6-0 என்ற தொகுப்புக் கணக்கிலும் 6-4,6-4,6-7(5),6-7(8),9-7 என்ற தொகுப்புக் கணக்கிலும் தோல்வியுற்றார். ஆத்திரேலிய ஓப்பன் அரை இறுதி ஆட்டத்தில் நோவாக் சோகொவிச்சிடம் வீழ்ந்தார். மேலும் இரண்டு ஏடிபி-1000 இறுதி ஆட்டங்களில் நடாலிடம் தோல்வியுற்றார். ஆயினும் இரண்டு ஏடிபி-250 கோப்பைகளை (எசுட்டோரில், ஃகேல்) கைப்பற்றினார். ஒரு ஏடிபி-500 கோப்பையை பேசல் போட்டியில் கைப்பற்றினார். இவ்வருடம் நடைபெற்ற ஒலிம்பிக் போட்டியில் சக நாட்டவரான தனிசுலாசு வாவ்ரின்காவுடன் இணண சேர்ந்து தங்கப் பதக்கத்தைக் கைப்பற்றினார்.
2009-ஆம் வருடம் ரோஜெர் பெடரர் இரண்டு கிராண்ட் ஸ்லாம் கோப்பைகளைக் கைப்பற்றினார். பிரெஞ்சு ஒப்பன் இறுதிப் போட்டியில் ராபின் சொடர்லிங்கை 6–1, 7–6(1), 6–4 என்ற தொகுப்புக் கணக்கிலும் விம்பிள்டன் இறுதிப் போட்டியில் ஆண்டி ராடிக்கை 5–7, 7–6(6), 7–6(5), 3–6, 16–14 என்ற தொகுப்புக் கணக்கிலும் தோற்கடித்து கோப்பைகளைக் கைப்பற்றினார். மேலும் ஆஸ்திரேலிய ஒப்பன் இறுதிப் போட்டியில் ரபேல் நடாலிடம் 7–5, 3–6, 7–6(3), 3–6, 6–2 என்ற தொகுப்புக் கணக்கிலும் யூ.எஸ். ஒப்பன் இறுதிப் போட்டியில் டெல் போட்றோவிடம் 3–6, 7–6(5), 4–6, 7–6(4), 6–2 என்ற தொகுப்புக் கணக்கிலும் தோல்வியுற்றார். மற்றும் இரண்டு கோப்பைகளையும் இவ்வருடம் பெடரர் கைப்பற்றினார். மாட்ரிட் மாஸ்டர்ஸ்(களிமண் ஆடுகளம்) இறுதிப்போட்டியில் ரபேல் நடாலை 6–4, 6–4 என்ற தொகுப்புக் கணக்கிலும் சின்சினாட்டி மாஸ்டர்ஸ்(கடின ஆடுகளம்) இறுதிப் போட்டியில் ஜோகோவிச்சை 6–1, 7–5 என்ற தொகுப்புக் கணக்கிலும் வெற்றிகொண்டு கோப்பைகளைக் கைப்பற்றினார். இருப்பினும் பேசல் கோப்பையில் ஜோகொவிச்சிடம் 6–4, 4–6, 6–2 என்ற தொகுப்புக் கணக்கில் இறுதிப் போட்டியில் தோல்வியுற்றார்.
2010-ஆம் வருடம் பெடரர் மேலும் பல சாதனைகளையும் டென்னிசு மைல்கல்களையும் எட்டினார். இவ்வாண்டு ஆஸ்திரேலிய ஒப்பன் கோப்பையை ஆண்டி முர்ரேவை 6–3, 6–4, 7–6(11) என்ற தொகுப்புக் கணக்கில் வென்று கைப்பற்றினார். ஆனால், பிரெஞ்சு ஒப்பன் போட்டியில் காலிறுதியோடு வெளியேறினார். 2004-பிரெஞ்சு ஒப்பனுக்கடுத்து இம்முறையே கிராண்ட் சலாம் போட்டியில் அரையிறுதியை எட்டாமல் வெளியேறினார். இதற்குள் 23 கிராண்ட் சலாம் போட்டிகளில் தொடர்ச்சியாக அரையிறுதிகளை எட்டியுள்ளார். இருப்பினும் தனது 700-வது டென்னிஸ் போட்டியையும் 150-வது களிமண் ஆடுகள போட்டியையும் வென்றார். பிரெஞ்சு ஒப்பன் காலிறுதிப் போட்டியில் ராபின் சொடர்லிங்கிடம் 3–6, 6–3, 7–5, 6–4 என்ற தொகுப்புக் கணக்கில் வீழ்ந்தார். மேலும் தரவரிசையில் இரண்டாம் இடத்துக்கு தள்ளப்பட்டார். விம்பிள்டனிலும் காலிறுதியோடு தோற்று வெளியேறினார். தாமஸ் பெர்டிச்சிடம் 6–4, 3–6, 6–1, 6–4 என்ற தொகுப்புக் கணக்கில் வீழ்ந்தார். தனது 200-வது கிராண்ட் சலாம் தனிநபர் போட்டியை வென்றாலும் காலிறுதியில் தோற்றதால் தரவரிசையில் மூன்றாம் இடத்துக்கு தள்ளப்பட்டார். ஒருவாறாக அமெரிக்க ஓபனில் சிறப்பாக விளையாடி அரையிறுதி வரை முன்னேறிய அவர் முன்னணி வீரரான செர்பியாவின் நொவாக் சோகோவிச்சிடம் தோல்வியடைந்தார்.மேலும் மாட்ரிட் மாஸ்டர்ஸ் இறுதிப் போட்டியில் ரபேல் நடாலிடம் 6–4, 7–6 என்ற தொகுப்புக் கணக்கிலும் டொராண்டோ மாஸ்டர்ஸ் இறுதிப் போட்டியில் ஆண்டி முர்ரேவிடமும் தோல்வியுற்றார். ஆனால் சின்சினாட்டி மாஸ்டர்ஸ் கோப்பையை கைப்பற்றி எட்டு மாதங்களுக்குப் பிறகு ஒரு கோப்பையை வென்றார். அதன் பின் பெடரர் ஒரு ஏடிபி-250,ஒரு ஏடிபி-500 கோப்பைகளை வென்றுள்ளார். இதன் மூலம் 64 பட்டங்கள் வென்றிருந்த பீட் சாம்ப்ராசின் சாதனையை விஞ்சினார். ஷாங்காய் மாஸ்டர்ஸ் போட்டியில் இறுதிப் போட்டியில் ஆண்டி முர்ரேவிடம் தோல்வியுற்றார். பாரிஸ் மாஸ்டர்ஸ் போட்டியில் அரை இறுதிப் போட்டியில் கைல் மான்பில்சிடமும் தோற்றார். ஆண்டிறுதி ஏடிபி கோப்பை இறுதி ஆட்டத்தில் ரபேல் நடாலை 6-3,3-6,6-1 என்ற தொகுப்புக் கணக்கில் வீழ்த்தி பட்டத்தைக் கைப்பற்றினார். இது அவரது 66-வது வெற்றிக் கோப்பையாகும்.
2012 ஆண்டின் விம்பிள்டன் ஆட்டத்தில் 4-6, 7-5, 6-3, 6-4 என்ற தொகுப்புக் கணக்கில் எடுத்துth தன்னை எதிராக ஆடிய ஆண்டி முர்ரேயைத் தோற்கடித்தார். 2012 இல் இவர் பெற்ற இந்த வெற்றி அவரது ஏழாவது விம்பிள்டன் பட்டமாகும். இப்பட்டத்தினால் டென்னிசு ஆட்டக்காரர்களின் உலகத்தரப் பட்டியலில் முதலாம் இடத்தை தொடர்ந்து 286 ஆவது வாரமாகத் (ஜூலை 8 ஆம் தேதியில் தொடங்கும் வாரம்) தக்கவைத்துக் கொண்டுள்ள பெருமைக்குரியவராகிறார். 2017 ஆண்டில் ஆஸ்திரேலிய ஓப்பன் ஆண்கள் ஒற்றையர் பிரிவில் ரஃபேல் நடாலை வீழ்த்தி சாம்பியன் பட்டம் வென்றார் ரோஜர் ஃபெடரர். பரபரப்பான ஆட்டத்தில் 6-4, 3-6, 6-1, 3-6, 6-3  என்ற செட் கணக்கில் நடாலை வென்றுள்ளார் ஃபெடரர்.
பிற செயல்பாடுகள்
பெடரர் எனும் டென்னிஸ் நாயகனைத்தாண்டி அவர் ஒரு இணையிலா மனிதர். பியட்ரிஸ் டிநோகோ என்றொரு பதினேழு வயது பெண். கேன்சரால் இறந்து கொண்டிருந்தாள். பெடரரை சந்திக்க வேண்டும் என்பது என் ஆசை என எழுதிப்போட பிறந்தநாள் அன்று பெடரர் அவளை சந்தித்தார். ஒரு ஹாய் சொல்லிவிட்டு போனால் போதும் என்று சொல்லி இருந்தார்கள், பெடரர் வந்தார்,உள்ளுக்குள் கண்ணீர் முட்டுகிறது. சிரித்துக்கொண்டே அந்த தேவதையிடம் முழுதாக பதினைந்து நிமிடம் பேசுகிறார். ஒரு அணைப்பு,நெற்றியில் ஒரு முத்தம். பின்னர் அவர் ஆடும் போட்டியை காண கூட்டிப்போகிறார். மதிய உணவுக்கு கூட போகாமல் அவளுக்கு,அவளின் தோழிகளுக்கு கையெழுத்து போட்டு தந்து கொண்டே இருக்கிறார். நான்கு ஸ்நாப்கள்,எக்கச்சக்க சந்தோசம் என்று அந்த பெண்ணை மகிழ்வித்து விட்டு தான் களத்துக்கு போகிறார்.
மேற்கோள்கள்
பகுப்பு:சுவிட்சர்லாந்து விளையாட்டு வீரர்கள் பகுப்பு:1981 பிறப்புகள் பகுப்பு:உலக முதல் தர டென்னிஸ் வீரர்கள் பகுப்பு:வாழும் நபர்கள் பகுப்பு:டென்னிஸ் வீரர்கள்
சுவாபியா (பவேரியா)
சுவாபியா என்பது பவேரியாவின் (ஜெர்மனி) ஏழு ஆட்சி பிரிவுகளுள் ஒன்றாகும். இதன் பரப்பளவு 9,993.97 சதுர கி.மீ. ஆகும். இதன் மக்கட்தொகை ஏறத்தாழ 1,784,753 ஆகும். இது பவேரியாவின் தென்மேற்கு பகுதியில் உள்ளது.
பகுப்பு:செருமானிய மாநிலங்கள் பகுப்பு:குறுங்கட்டுரைகள்
Schwaben (district)
அக்கச்சிகுப்பம் ஊராட்சி
அக்கச்சிகுப்பம் ஊராட்சி (Akkachikuppam Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள காவேரிப்பாக்கம் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஈ. இராமர்
'''ஈ. இராமர்' (E. Ramar'')(பிறப்பு 20 செப்டம்பர் 1950) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2016 ஆம் ஆண்டு நடந்த தமிழ்நாடு சட்டமன்றத் தேர்தலில், குளித்தலை தொகுதியிலிருந்து, தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் திராவிட முன்னேற்றக் கழகத்தின் சார்பாக போட்டியிட்ட வேட்பாளர் ஆவார்.
மேற்கோள்கள்
பகுப்பு:1950 பிறப்புகள் பகுப்பு:கரூர் மாவட்ட நபர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள்
சிறைக்கூடு: இலங்கைக்கான போரும் விடுதலைப் புலிகளின் இறுதி நாட்களும் (நூல்)
உள்ளடக்கம்
இந்த நூல் இலங்கையின் மக்களாட்சி மக்களாட்சி பெளத்த அடிப்படைவாதிகளாலும், சிறுகுழு (oligarchy) சிங்கள அரசியல்வாதிகள் மற்றும் பிக்குமார்களால் கடத்தப்பட்டது என்றும், அதன் விளைவால் விடுதலைப் புலிகள் தோற்றுவிக்கப்பட்டது என்றும் வாதிடுகிறது. இலங்கையில் அரசு, பொருளாதாரம், நீதி, ஊடகங்கள் என அனைத்தும் ராசபக்ச சகோதரர்களின் கட்டுப்பாட்டுக்குள் இருப்பதாக இந்த நூல் கூறுகிறது. இலங்கை சீனா, ஈரான், பார்மா, லிபியா போன்ற நாடுகளின் நட்புடன் இதைச் சாதிக்க முடிகிறது என்றும் வாதிடுகிறது.
தி கிளாஸ் பேலஸ்
தி கிளாஸ் பேலஸ் என்பது அமிதவ் கோசு ன்ற எழுத்தாளர் 2000 த்தில் எழுதிய வரலாற்று புதினமாகும். இந்தப் புதினம் பர்மா, வங்காளம், இந்தியா மற்றும் மலாயில் நிகழ்வதாக அமைக்கப்பட்டுள்ளது, பர்மாவின் மீதான பிரித்தனின் படையெடுப்பு மற்றும் அதன் விளைவாக மண்டலேயில் உள்ள கோன்பவுங் வம்சத்தின் வீழ்ச்சி, இரண்டாம் உலகப் போர் என 20 ஆம் நூற்றாண்டின் பிற்பகுதி வரை நீள்கிறது. குறைந்த எண்ணிக்கையிலான சலுகை பெற்ற குடும்பங்களின் கதைகள் மூலம், பர்மா, இந்தியா மற்றும் மலாயாவை அவர்கள் இன்று இருக்கும் இடங்களுக்கு மாற்றியமைத்த போராட்டங்களை இது விளக்குகிறது.
பர்மாவின் பொருளாதார வீழ்ச்சி, மரம் மற்றும் ரப்பர் தோட்டங்களின் எழுச்சி, பிரித்தன் இராணுவத்தில் பணியாற்றும் இந்தியர்கள் எதிர்கொள்ளும் தார்மீக சங்கடங்கள் மற்றும் இரண்டாம் உலகப் போரின் பேரழிவு விளைவுகள் உள்ளிட்ட காலனித்துவ காலத்தின் பல்வேறு அம்சங்களை இது ஆராய்கிறது. 20 ஆம் நூற்றாண்டின் முற்பகுதியில் முக்கியமாக கவனம் செலுத்துவதன் மூலம், பர்மா மற்றும் இந்தியாவின் மாறிவரும் பொருளாதார நிலப்பரப்பில் இருந்து, எப்படி ஒரு தேசத்தை உருவாக்குவது, சமூகத்தின் இந்த மாற்றங்கள் நவீனத்துவத்தின் அலைகளால் எவ்வாறு அடித்துச் செல்லப்படுகின்றன என்பது தொடர்பான பொருத்தமான கேள்விகள் வரை பரந்த அளவிலான சிக்கல்களை ஆராய்கிறது. இந்த புதினத்தின் பெயர் கிளாஸ் பேலஸ் குரோனிகலில் இருந்து உருவானது, இது 1829 ஆம் ஆண்டில் பாகியடா மன்னரால் படைக்கப்பட்ட பழைய பர்மிய வரலாற்றுப் படைப்பாகும்.
சுருக்கம்
மா சோ என்ற பெண்ணைக் கண்டுபிடிப்பதற்காக மாண்டலே நகரம் வழியாக இராஜ்குமார் என்ற 11 வயது சிறுவன் பர்மாவுக்கு செல்வதிலிருந்து இப்புதினம் தொடங்குகிறது. அவன் தனது குடும்பத்தில் எஞ்சியிருக்கும் கடைசி உறுப்பினராக இருக்கிறான். மேலும் பிரகாசமான ஒரு தொழிலைத் தொடங்கும் மனப்பான்மையுடனும், வெற்றிக்கான பசியுடனும் இந்தியாவில் இருந்து பர்மாவுக்கு வருகிறான்.
மா சோவின் உணவுக் கடையில் உதவியாளராக ராஜ்குமாரின் பணி கண்ணாடி அரண்மனையின் ஆர்ம்பிக்கிறது, இதில் அரசன் திபாவும் அவரது மனைவியும் தங்கள் மகள்களான இளவரசிகளுடன் வசிக்கின்றனர். ஆட்சியைக் கவிழ்க்க பிரித்தன் படையெடுப்பு நிகழ்ந்தபோது, மண்டலேயின் அன்றாட குடிமக்கள் அரண்மனை வளாகத்திற்குள் நுழைய முடிகிறது, அதன்பிறகு இராஜ்குமார் இளவரசிகளின் உதவியாளர்களில் ஒருவரான தோலியை காதலிக்கிறார். இதற்கிடயில் முழு அரச குடும்பமும் அவர்களது பரிவாரங்களும் பிரித்தானியரால் கைது செய்யப்பட்டு இந்தியாவிற்கு நாடு கடத்தப்படுகிறார்கள்.அங்கே அவர்கள் வீட்டுக்காவலில் வைக்கப்படுகிறார்கள். இவ்வாறு கதை செல்கிறது. பின்னர். மலாயாவில் ஒரு ரப்பர் தோட்டத்தில் இராஜ்குமாரின் இரண்டாம் உலகப் போருக்கு முந்தைய வாழ்க்கை பற்றியும் மலாயா மற்றும் பர்மா மீதான ஜப்பானிய படையெடுப்பு மற்றும் அதன் பின்னர் ஏற்பட்ட உயிர்கள் மற்றும் சொத்துக்களின் குடும்ப இழப்புகள் பற்றியும், இரண்டாம் உலகப் போருக்குப் பின் சிதறிய குடும்பங்களின் வாழ்க்கை பற்றியும் விவரிக்கிறது.
விருதுகள் மற்றும் மொழிபெயர்ப்புகள்
தி கிளாஸ் பேலஸ் 2001 காமன்வெல்த் எழுத்தாளர்கள் விருதான "சிறந்த புத்தகம்" பிரிவில் யூரேசிய பிராந்திய வெற்றியாளராக இருந்தது, ஆனால் அமிதவ் கோசு தனது வெளியீட்டாளர்கள் இப்புத்தகத்தை சமர்ப்பித்ததை அறிந்திருக்கவில்லை, எனவே அவர் பிராந்திய சுற்றில் வென்றதை அறிந்து அதை திரும்பப் பெற்றார். இது புனைக் கதைக்கான பரிசு, பிராங்பர்ட் மின்புத்தக விருது, 2001 மற்றும் நியூயார்க் டைம்ஸ் குறிப்பிடத்தக்க புத்தகங்கள் 2001 ஆகியவற்றையும் வென்றது.
தி கிளாஸ் பேலஸ் 25 க்கும் மேற்பட்ட மொழிகளில் மொழிபெயர்க்கப்பட்டு வெளியிடப்பட்டது. இது எழுத்தாளர் நெய் வின் மைன்ட் என்பவரால் பர்மிய மொழியில் மொழிபெயர்க்கப்பட்டு பர்மாவின் முன்னணி இலக்கிய இதழ்களில் ஒன்றான ஸ்வே அமியுதேயில் தொடர்ச்சியாக வெளியிடப்பட்டது. நாவலின் கடைசி பகுதி ஆங் சான் சூகிக்கு இறங்கற்பாவாக இருப்பதால், பர்மிய பத்திரிகை ஆய்வு வாரியம் மொழிபெயர்ப்பில் பல வெட்டுக்களைக் ஏற்படுத்தியது. பர்மிய மொழிபெயர்ப்பு 2012 இல் மியான்மர் தேசிய இலக்கிய விருதை வென்றது.
பால் ராம் நந்தா
பால் ராம் நந்தா (1917 - 30 மே 2010) புது தில்லி, இந்தியாவின் எழுத்தாளர் ஆவார். மகாத்மா காந்தியின் புகழ்பெற்ற இந்திய வாழ்க்கை வரலாறாக இருந்தவர்,
தொழில்
லாகூர் பல்கலைக்கழகத்தில் வரலாற்று மாணவனைப் படித்த பிறகு, பி.ஆர். நந்தா இந்திய இரயில்வே சேவைகளில் சேர்ந்தார், அதில் அவர் ஒரு மூத்த இரயில்வே அதிகாரி ஆவா
புது டெல்லியில் நேரு நினைவு அருங்காட்சியகம் மற்றும் நூலகத்தின் முதல் இயக்குநர் ஆவார்.
இறப்பு
நந்தா தனது புதிய டெல்லி இல்லத்தில் 2010 மே 30 அன்று இறந்தார்.
வெளி இணைப்புகள்
பகுப்பு:1917 பிறப்புகள் பகுப்பு:2010 இறப்புகள்
சுலேகா தல்வால்கர்
சுலேகா தல்வால்கர் (Sulekha Talwalkar) இவர் ஓர் மராத்தி திரைப்படம், தொலைக்காட்சி மற்றும் நாடக நடிகை ஆவார்.
தொழில்
மும்பையின் மாதுங்காவின் ராம்நாரைன் ருயா கல்லூரியில் படிக்கும் போது தல்வால்கர் நடிப்பு வாழ்க்கையில் நுழைந்தார். இவர் நாட்யவாலே என்ற நாடகக் குழுவின் ஒரு பகுதியாக இருந்தார். அங்கு இவர் சாட்சியா ஆத் காரட் என்ற தனது முதல் வணிக நாடகத்தில் நடித்தார். இதே பெயரில் ஒரு திரைப்படம் பின்னர் 2004 இல் இதே போன்ற கதை வரிசையில் உருவாக்கப்பட்டது. இவரது முதல் தொலைக்காட்சி நிகழ்ச்சி ஜீ தொலைக்காட்சியில் ஒளிபரப்பப்பட்ட தேரி பீ சுப் மேரி பீ சுப் என்பதாகும். பின்னர் இவர் அதிகாரி பிரதர்ஸ் போன்ற பல்வேறு இந்தி தொலைக்காட்சி நிகழ்ச்சிகளில் நடித்தார். 1995 ஆம் ஆண்டில், மகேஷ் மஞ்ச்ரேகர் இயக்கிய மராத்தி திரைப்படமான ஆயில் ஷெபாலியில் ஜாதவ்'' என்ற ஒரு துணை வேடத்தில் நடித்தார்.
பிரபலமான மராத்தி தொலைக்காட்சி நிகழ்ச்சிகளான அவந்திகா மற்றும் அசம்பவ் போன்றவற்றில் தல்வால்கர் பல்வேறு துணை வேடங்களில் நடித்தார். 2007 ஆம் ஆண்டில், மராத்தி இயக்குநர் சந்திரகாந்த் குல்கர்னியின் படத்தில் நடித்தார். இவரது 2008 ஆம் ஆண்டு திரைப்படமான துஸ்யா மஸ்யத் 1998 ஆம் ஆண்டு ஆங்கில திரைப்படமான ஸ்டெப்மாம் என்பதை அடிப்படையாகக் கொண்டது. இதில் தல்வால்கர் ஷாஷங் என்பவரின் இரண்டாவது மனைவியாக நடித்திருந்தார். 2009 ஆம் ஆண்டில், டின்ஹிசான்ஜா என்றப் படத்தில் இவர் ஒரு முக்கிய கதாபாத்திரத்தில் நடித்தார். படம் தலைமுறை இடைவெளி மற்றும் ஒருவரின் வயதான பெற்றோரை கவனித்துக்கொள்வது பற்றியாதாக இருந்தது. சந்தீப் குல்கர்னி இவரது கணவராக நடித்தார். இவரது உறவினர்களாக நடிகர்கள் ரமேஷ் தியோ மற்றும் அஷலதா வப்கோங்கர் ஆகியோர் நடித்திருந்தனர். இவரது 2012 திரைப்படமான ''ஷியாம்சே வாட் என்பதில் லீனா என்ற புத்திசாலித்தனமான மனைவியின் முக்கிய கதாபாத்திரத்தில் நடித்திருந்தார்.
சமீபத்தில் 2012 இல் இவர் மராத்தி நாடகமான மகாசாகரில் சுபோத் பாவே, ஆஷலதா வப்கோங்கர், ஷைலேஷ் தாதர் மற்றும் பல நட்சத்திர நடிகர்களுடன் தோன்றினார். முதலில் ஜெயவந்த் தால்வி எழுதிய இந்த நாடகத்தை 20 ஆண்டுகளுக்குப் பிறகு நடிகை நீலம் ஷிர்கே தனது அஸ்மி புரொடக்சன்ஸ் என்ற பதாகையின் கீழ் மறு ஆக்கம் செய்திருந்தார். நீனா குல்கர்னி என்பவர் இயக்கியிருந்தார். விஜய மேத்தா இயக்கியிருந்தார். நடிகர்களில் விக்ரம் கோகலே, உஷா நட்கர்னி, நானா படேகர், மச்சீந்திர கம்ப்லி மற்றும் பாரதி ஆக்ரேக்கர் போன்ற குறிப்பிடத்தக்கவர்கள் அடங்குவர்.
தனிப்பட்ட வாழ்க்கை
தல்வால்கர் அக்டோபர் 8 ஆம் தேதி சுலேகா தாராதர் என்றப் பெயரில் பிறந்தார். இவரது பெற்றோருக்கு ஒரே குழந்தையாவார். மும்பை இராஜா ஜார்ஜ் பள்ளி மற்றும் ராம்நரைன் ருயா கல்லூரி ஆகியவற்றிலிருந்து கல்வியை முடித்தார். இவர் இந்தியாவின் சுகாதார சங்கத்தின் முக்கிய சங்கிலியான தல்வால்கர்களின் இயக்குநர்களில் ஒருவரான அம்பர் தல்வால்கரை மணந்தார். இவரது மாமியார் ஸ்மிதா தல்வால்கர் ஒரு திரைப்பட மற்றும் தொலைக்காட்சி தயாரிப்பாளரும் மற்றும் நடிகையுமாவார்.
வெளி இணைப்புகள்
பகுப்பு:இந்திய தொலைக்காட்சி நடிகைகள் பகுப்பு:வாழும் நபர்கள்
மாபூமி
மாபூமி (தெலுங்கு: మా భూమి, எங்கள் நிலம்) தெலுங்கானாவை மையமாக வைத்து 1979 ஆம் ஆண்டில் வெளிவந்த தெலுங்கு திரைப்படமாகும். இந்தப் படம் கவுதம் கோஷ் என்பவரால் இயக்கப்பட்டது. இப்படம் விவசாய புரட்சியையும் வரலாற்றையும் ரத்தமும் சதியாக சொன்ன படம். இப்படத்தின் வரலாற்று கால கட்டம் 1945 முதல் 1951 வரை ஆகும்.
வெளி இணைப்புகள்
பகுப்பு:1979 திரைப்படங்கள் பகுப்பு:1979 தெலுங்குத் திரைப்படங்கள் பகுப்பு:அறிமுக இயக்குநர் திரைப்படங்கள்
தாண்டல் உலோகம்
தாண்டல் உலோகங்கள் (Transition metals) என்பன d உபசக்திமட்டத்தில் இறுதி இலத்திரனைக் கொண்ட மூலகங்களாகும். இவை மூன்று ஆவர்த்தனங்களில் காணப்படும் முப்பது மூலகங்களைக் கொண்டுள்ளன. இவை சிக்கலயன்களை உருவாக்கக்கூடியவை.
IUPAC வரைவிலக்கணம்:-
தாண்டல் உலோகம் என்பது "நிரம்பாத d உப ஒழுக்கை உடைய ஒரு மூலகம் அல்லது நிரம்பாத d உப ஒழுக்கை உடைய நேரயனை உருவாக்கக் கூடிய ஒரு மூலகம்" ஆகும்.
IUPAC வரைவிலக்கணம் இவ்வாறு காணப்பட்டாலும் இவ்வரைவிலக்கணத்துக்குள் உள்ளடக்கப்படாத சிகாண்டியம், துத்தநாகம் ஆகிய மூலகங்களும் தாண்டல் உலோகங்களுக்குள் பல்வேறு புத்தகங்களில் உள்ளடக்கப்படுகின்றன. அதாவது பொதுவாக ஆவர்த்தன அட்டவணையின் அனைத்து d-தொகுப்பு மூலகங்களும் தாண்டல் உலோகங்களுக்குள் உள்ளடக்கப்படுகின்றன.
உள்ளடக்கப்படும் மூலகங்கள்
இங்கு d10 s2 இலத்திரன் நிலையமைப்புள்ள நாகம், இரசம் ஆகிய உலோகங்களும் உள்ளடக்கப்பட்டுள்ளன. குறிப்பாக நாகம் எப்போதும் நிரம்பிய d ஒழுக்கு உடைய Zn2+ அயனை உருவாக்குவதால் நாகத்தை தாண்டல் உலோகமாக IUPAC வகைப்பாட்டின் படி உள்ளடக்கப்பட முடியாது. எனினும் எளிமைத் தன்மைக்காக நாகம், இரசம் ஆகியவயும் தாண்டல் உலோகங்களாக வகைப்படுத்தப்படுகின்றன. செப்பு மூலக நிலையிலும், +1 ஒக்சியேற்ற நிலையிலும் முழுமையான d-ஒழுக்கைக் கொண்டிருந்தாலும், +2 ஒக்சியேற்ற நிலையைக் கொண்டிருப்பதால் அது தாண்டல் உலோகமாக ஏற்றுக் கொள்ளப்பட்டுள்ளது.
பல ஒக்சியேற்றல் நிலைகள்
தாண்டல் உலோகங்களின் விசேட பண்புகளில் ஒன்றாக பல ஒக்சியேற்ற நிலைகளைக் கொண்டிருத்தல் உள்ளது. உதாரணமாக மங்கனீசு 0, +2, +7 ஆகியவற்றைக் காட்டும்; இரும்பு பொதுவாக 0, +2, +3 ஆகிய நிலைகளைக் காட்டும்; எனினும் மங்கனீசு வரையான அனைத்து தாண்டல் மூலகங்களும் அவற்றின் இறுதி சக்திப்படியிலுள்ள இலத்திரன்களின் எண்ணிக்கைக்கு சமனானளவு உயர் ஒக்சியேற்ற நிலைகளைக் காட்டுகின்றன. உதாரணமாக வனேடியம் 0 தொடக்கம் +5 வரையும், மங்கனீசு 0 தொடக்கம் +7 வரையும் காட்டுகின்றன. இதனால் தாண்டல் மூலகங்கள் பல்வேறு வலுவளவுகளுடன் சேர்வைகளை ஆக்குகின்றன. உதாரணமாக இரும்பு ஆக்சிசனுடன் தாக்கமடைந்து +2 ஒக்சியேற்ற நிலையுடன் FeO அல்லது +3 ஒக்சியேற்ற நிலையுடன் Fe2O3 ஆகிய இரு சேர்வைகளை உருவாக்கலாம்.
நிறமுள்ள சேர்வைகள்
தாண்டல் உலோகங்களின் இலத்திரன்கள் இலகுவாக சக்தியை உறிஞ்சி அருகருகே உள்ள ஒழுக்குகளிடையே பரிமாற்றப்படுவதால் அவை உறிஞ்சும் சக்திக்கேற்றபடி நிறத்தைக் காலுகின்றன. குறிப்பாக தாண்டல் உலோகம் அதியுயர் ஒக்சியேற்ற நிலையில் இருக்கும் போது நிறத்தை இலகுவாக வெளிப்படுத்துகின்றன.
மேற்கோள்கள்
பகுப்பு:தனிமக் குழுக்கள்
மெண்டாடா
மெண்டாடா என்பது ஆந்திரப் பிரதேசத்தின் விஜயநகர மாவட்டத்தில் உள்ள மண்டலம் ஆகும்.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
அரசியல்
இது ஆந்திர சட்டமன்றத்துக்கு சாலூர் சட்டமன்றத் தொகுதியிலும், பாராளுமன்றத்துக்கு அரக்கு மக்களவைத் தொகுதியிலும் சேர்க்கப்பட்டுள்ளது.
சான்றுகள்
பகுப்பு:விஜயநகரம் மாவட்டம்
விவிமேரி வாண்டர்பூர்டன்
ஆரம்ப கால வாழ்க்கை
இலங்கையில் பெல்சியம் மற்றும் சிங்கள வம்சாவளியைச் சேர்ந்த குடும்பத்தில் கண்டியில்  இவர் பிறந்தார். வாண்டர்பூர்டன் குருநாகலில் வளர்ந்தார். கெளனியா பல்கலைக்கழகத்தில் இளங்கலை பட்டமும் இங்கிலாந்தின் உல்சுடர் பல்கலைக்கழகத்தில் முதுகலைப் பட்டமும் படித்தார். இப்பல்கலைக்கழகத்திலேயே இவர் முனைவர் பட்டமும் பெற்றார். தற்போது இலங்கை திறந்த நிலை பல்கலைக்கழகத்தில் ஆங்கில மொழி, இலக்கியம் மற்றும் மொழியியலில் மூத்த விரிவுரையாளராக பணியில் உள்ளார்.
தாக்கங்கள்
கமலா தாசு, மார்கரேட் அட்வுட், மாயா ஏஞ்சலோ,  அன்னெ செக்சுடன், செரான் ஓல்டுசு போன்ற படைப்பாளிகள் விவிமேரியியின் எழுத்துகளை பாதிக்கும் படைப்பாளிகளாவர். மோசின் அமீத்து, காலீத் உசைனி, சிமாமந்தா நிகோசி அடிச்சி, சேனட்டு விண்டர்சன் இவருடைய சமகால எழுத்தாளர்களாவர்.
படைப்புகள்
வாண்டர்பூர்டனின் முதல் புத்தகம், எதுவும் உங்களைத் தயார்படுத்தவில்லை என்ற, புத்தகமாகும். 2007 ஆம் ஆண்டு  சீயசு வெளியீட்டாளர்களால்  இப்புத்தகம் வெளியிடப்பட்டது. உங்கள் கண் இமைகளை மூடுங்கள் என்பது இவரது இரண்டாவது புத்தகமாகும். இதுவும் ஒரு கவிதைத் தொகுப்பாகும். 2010 ஆம் ஆண்டு இது வெளியிடப்பட்டது. பெண்ணியம் மற்றும் இலங்கையின் உள்நாட்டுப் போரின் பின்விளைவுகளை உள்ளடக்கி இப்புத்தகம் பேசுகிறது. மூன்றாவது கவிதைத் தொகுப்பான கடன் வாங்கிய தூசி 2017 ஆம் ஆண்டில் வெளியானது. சரசவி நிறுவனம் கொழும்பு நகரில் இதை வெளியிட்டது. 2011 ஆம் ஆண்டு காலியில் நடைபெற்ற இலக்கிய விழாவில்  விவிமேரி தோன்றினார் அங்கு  இவர் லசந்த விக்கிரமதுங்கவின் கொலைக்கான தனது எதிர்வினை பற்றிய கவிதைகளைப் படித்தார்.
முக்கியமான வரவேற்பு
இவரது கவிதைகள் டாக்டர் சிங்கராச தம்மிட்டா-தெல்கோடா படைப்புகளின் ஆன்மாவைத் தொடும் மென்மையான பிரதிபலிப்பு என விமர்சிக்கப்பட்டது. விவிமேரிக்கு கிரேட்டியன் பரிசு வழங்கப்பட்ட பொது நீதிபதிகளில் ஒருவராக சிங்கராசாவும் இருந்தார் என்பது குறிப்பிடதக்கதாகும். முதல் புத்தகமான "எதுவும் உங்களைத் தயார்பட்டுத்தவில்லை ஒரு குறிப்பிடத்தக்க முதல் புத்தகமாகும். ஆங்கிலத்தில் இலங்கையின் படைப்பூக்க எழுத்தின் மேடையில் மிகவும் திறமையான கவிஞரின் நுழைவை இப்புத்தகம் அறிவிக்கிறது என்று நிலோபௌர் டி மெல் கூறினார்.  வாண்டர்பூர்டின் கவிதைகள் தனிநபர் முதல் அரசியல் வரை ஈர்க்கக்கூடிய செய்திகளைக்  கொண்டுள்ளன.  மேலும் பாலினம், இனம் மற்றும் வர்க்கப் பிரச்சினைகளை முக்கியமாக பிரதிபலிக்கின்றன. அதே நேரத்தில் காதல், இழப்பு, வன்முறை மற்றும் மகிழ்ச்சி ஆகியவற்றின் தெளிவான சூழல்களை வாசகர்களுக்கு  வழங்குகின்றன. பொதுவாக இவரது படைப்புகள் வாசகர்களிடம் நேர்மறையான நல்ல விமர்சனங்களையே பெற்றன.  கவிஞர் வாசகர் சந்திப்பு நடந்ததைப் போன்ற தெளிவை இவரது கவிதைகள்  வழங்குகின்றன.
விருதுகள்
புத்தகமான எதுவும் உங்களைத் தயார்படுத்தவில்லை நூல் 2007 ஆம் ஆண்டுக்கான கிரேடியன் பரிசை  வென்றது. 2009 சார்க் கவிதை விருதும் இந்நூலுக்கு வழங்கப்பட்டது. அக்டோபர் 2011 இல் ஆங்கிலக் கவிதைகளுக்கான மாநில இலக்கிய விருதை விவிமேரி வென்றார். மற்றொரு இலங்கைக் கவிஞர் ரம்யா சாமலி சிராசிங்காவுடன் இவர் இவ்விருதைப் பகிர்ந்துகொண்டார். மூன்றாவது கவிதைத் தொகுப்பு, கடன் வாங்கிய தூசி கையெழுத்துப் பிரதி வடிவத்தில் 2016 ஆம் ஆண்டுக்கான கிரேடியன் பரிசுக்குத் தேர்ந்தெடுக்கப்பட்டது. இவரது கவிதை பல பல்கலைக்கழக படிப்புகளில் கற்பிக்கப்படுகிறது மற்றும் இவரது முதல் தொகுப்பிலிருந்து ஒரு கவிதை தற்போது இலங்கையின் ஆங்கில பாடத்திட்டத்தில் உள்ளது.
மொழிபெயர்ப்புகள்
இவரது படைப்புகள் சிங்களம், எசுப்பானியம், நேபாளம் மற்றும் சுவீடியம் ஆகிய மொழிகளில் மொழிபெயர்க்கப்பட்டு, இந்தியா, வங்காளதேசம், மெக்சிகோ, சுவீடன் மற்றும் இங்கிலாந்தில் வெளியிடப்பட்டுள்ளன, அத்துடன் சுகர் மியூல் மற்றும் கட்டற்ற அணுகல் இதழ் ' பிந்தைய காலனித்துவ உரை ' போன்ற இணைய இதழ்களிலும் வெளியிடப்பட்டுள்ளன.
மேற்கோள்கள்
sundaytimes.lk sundaytimes.lk gratiaen.com BBC.co.uk பகுப்பு:சிங்கள எழுத்தாளர்கள் பகுப்பு:வாழும் நபர்கள்
எலிப்பொறிக் கூண்டு
பகுப்பு:வீட்டுக் கருவிகள்
வெங்கட சத்யவதி
வெங்கட சத்யவதி (Venkata Satyavathi, பிறப்பு: 28 ஏப்ரல் 1966) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு அனகாபல்லி மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
மேற்கோள்கள்
பகுப்பு:ஆந்திரப் பிரதேச அரசியல்வாதிகள் பகுப்பு:1966 பிறப்புகள் பகுப்பு:வாழும் நபர்கள் பகுப்பு:ஆந்திரப் பிரதேச நபர்கள் பகுப்பு:17வது மக்களவை உறுப்பினர்கள்
சி. சி. திருநாவுக்கரசு
சின்னம்மா சிலிகம்மா திருநாவுக்கரசு (C. P. Thirunavukkarasu) என்பவர் புதுச்சேரியைச் சேர்ந்த இந்திய அரசியல்வாதி ஆவார்.இவர் திராவிட முன்னேற்றக் கழக கட்சியின் உறுப்பினர் ஆவார். 1997 முதல் 2003 வரையிலா காலத்திற்கு இந்திய நாடாளுமன்றத்தின் மேல் சபையான மாநிலகளவை உறுப்பினராகப் புதுச்சேரி மாநிலத்தின் சார்பில் தேர்ந்தெடுக்கப்பட்டு பணியாற்றினார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:புதுச்சேரி அரசியல்வாதிகள் பகுப்பு:மாநிலங்களவை உறுப்பினர்கள்
இரா. மாணிக்கம் (திமுக)
'''இரா. மாணிக்கம்' (R. Manickam'') என்பவர் ஓர் இந்திய அரசியல்வாதியும், தமிழகத்தின் சட்டமன்ற உறுப்பினரும் ஆவார். இவர் 2021ஆம் ஆண்டு தமிழ்நாடு சட்டமன்றத் தேர்தலில், குளித்தலை சட்டமன்றத் தொகுதியிலிருந்து, தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் திராவிட முன்னேற்றக் கழகத்தின் சார்பாகப் போட்டியிட்ட வேட்பாளர் ஆவார். முன்னதாக இதே தொகுதியிலிருந்து 2006ஆம் ஆண்டு நடைபெற்ற சட்டமன்றத் தேர்தலிலும் திமுகவின் வேட்பாளராகப் போட்டியிட்டு வெற்றி பெற்று சட்டமன்ற உறுப்பினராகப் பணியாற்றியுள்ளார்.
1936 கேஎல்எம் கிராய்டன் விபத்து
1936 கேஎல்எம் கிராய்டன் விபத்து (1936 KLM Croydon accident) எனும் இது, 1936-ஆம் ஆண்டு, டிசம்பர் 9-ஆம் நாளன்று, கேஎல்எம் விமான நிறுவனம் இயக்கிவரும் "டக்ளஸ் டிசி 2-115ஈ" (Douglas DC-2-115E) (பதிவு எண்:PH-AKL) வகையை சார்ந்த "லிஜ்ச்ட்டர்" (Lijster (Turdidae) (தமிழில்: அமெரிக்க பாடும் பறவை) எனும் பெயருடைய வானூர்தி ஒன்று, வழமையாக திட்டமிட்டப்படி, தெற்கு இலண்டனில் உள்ள கிராய்டன் விமான நிலையத்திலிருந்து, நெதர்லாந்து நாட்டின் தலைநகரான ஆம்ஸ்டர்டாமுக்கு புறப்படும் தருணத்தில் மூடுபனி காரணமாக விபத்துக்குள்ளான நிகழ்வாகும். இப்பயணத்தின்போது சேவைப் பணியாளர்கள் 4 பேர்களும், பயணிகள் 13 பேர்களுமாக மொத்தம் 17 பேர்கள் இருந்துள்ளனர். இந்தத் திடீர் வானூர்தி விபத்தில், பணியாளர்கள் மூவரும், பயணிகள் 12 பேர்களும் கொல்லப்பட்டு, இருதரப்பிலும் தலா ஒருவரென்று இருவர் காயங்களுடன் உயிர்த்தப்பினார்கள்..
சான்றாதாரங்கள்
பகுப்பு:விமான விபத்துகள் பகுப்பு:வானூர்தி நிகழ்வுகள் பகுப்பு:1936 நிகழ்வுகள்
பழந்தின்னி
பழந்தின்னிகள் என்பது பழங்களை முதன்மை உணவாகக் கொள்ளும் தாவர உண்ணிகளையும் அனைத்துண்ணிகளையும் குறிக்கும். ஏறத்தாழ 20% பாலூட்டும் தாவர உண்ணிகள் பழங்களை உண்பதால் பழந்தின்னிகள் பாலூட்டிகளிலேயே பொதுவாகக் காணப்படுகிறது. பழந்தின்னிகள் பழம் தரும் தாவரங்களுக்கு விதை பரவுதலுக்கு உதவுதல் மூலம் நன்மையும் விதைகளைத் தின்று செரித்து விடுவதன் மூலம் தீமையும் செய்கின்றன.
பகுப்பு:விலங்குகள்
ஊனத்தூர் ஊராட்சி
ஊனத்தூர் ஊராட்சி (Unathur Gram Panchayat), தமிழ்நாட்டின் சேலம் மாவட்டத்தில் உள்ள தலைவாசல் வட்டாரத்தில் அமைந்துள்ளது. இந்த ஊராட்சி, கங்கவல்லி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4625 ஆகும். இவர்களில் பெண்கள் 2208 பேரும் ஆண்கள் 2417 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உற்பத்திப் பொறியியல்
உற்த்திப் பொறியியலானது வார்த்துருக்கு ஒட்டுதல்,இயந்திர செயற்பாடுகள்,இணைப்பு முறைகள்,உலோகம் வெட்டுதல்,கருவி உற்பத்தி செய்தல்,அளவியல்,இயந்திரக் கருவிகள்,இயந்திர முறைமைகள்,தானியக்கமாக்கல்,அங்கமாகி மற்றும் துளை,டை மற்றும் மோல்ட் வடிவமைப்பு,பொருள்சார் விஞ்ஞானம், வாகன உதிரிப்பாகங்கள் வடிவமைப்பு ,இயந்திர வடிவமைப்பு மற்றும் உற்பத்தி போன்ற பிரயோகங்களை உள்ளடக்கியுள்ளன.உற்பத்தி பொறியியலானது கணிசமாக தொழிற்துறை பொறியியல் மற்றும் உற்பத்தியாக்கல் பொறியியல் என்பவற்றுடன் ஒன்றுக்கொன்று ஒத்துச்செல்கின்றது.
தொழிற்துறையில்,ஒருமுறை வடிவமைப்பு உணரப்படின், உற்பத்திப் பொறியியல் எண்ணக்கருக்களாக வேலைஆய்வு,பணிச்சூழலியல், செயற்பாட்டு ஆய்வு,உற்பத்தி முகாமைத்துவம்,பொருள்சார் முகாமைத்துவம்,உற்பத்தி திட்டமிடல் என்பன காணப்படும்.இது செயல்திறன்மிக்க உற்பத்தி செயற்பாடுகளில் மிக முக்கிய இடத்தை வகிக்கின்றது.இவை முழுமையான உற்பத்தி முறையில் ஒருங்கிணைந்த வடிவமைப்பு மற்றும் திறமையான திட்டமிடலுடன் உடன்படுகின்றதுடன்,அதன் அதிநவீன உறபத்திமுறைகள் மற்றும் கட்டுப்பாட்டு முறைகளில் சிக்கல் அதிகரித்தவண்ணம் காணப்படுகின்றது.
உற்பத்தி பொறியியலாளர்
உற்பத்திப் பொறியியலாளர் பல்வேறுபட்ட திறமைகள்,ஆற்றல்கள்,விஞ்ஞான அறிவு மற்றும் சந்தை தொடர்பில் அணுகுமுறைகளை கொண்டவராக இருப்பார்.இவ்வாறான திறமைகள்,பல்வேறுபட்ட குழுக்களை தொழில்முறையில் ஒருங்கிணைத்து செயற்பாடுகளை மேற்கொள்வதற்கான அடிப்படையை வழங்கும். இவ்வாறான உற்பத்தி பொறியியலாளர்களுக்கு கட்டாயம் செய்யமுடியுமாக இருக்க வேண்டியவை:
மேற்கோள்கள்
பகுப்பு:பொறியியல் பகுப்பு:உற்பத்தியும், தயாரிப்பும் பகுப்பு:தொழிலகப் பொறியியல்
கலச் சந்தி
பல்கல உயிரினங்களின் கலங்களை பொறிமுறை ரீதியாகவும், முதலுருவை இணைக்கும் வகையிலும் செயற்படும் கலப்புற அமைப்புகள் கலச்சந்தி அல்லது கலச்சந்திப்புகள் எனப்படும். தாவரங்களில் 'முதலுரு இணைப்பு' எனப்படும் ஒரு வகைத் தொடர்பாடல் சந்தி காணப்படுகின்றது. எனினும் தாவரங்களை விட விலங்குகளிலேயே இச்சந்திகள் முக்கிய பங்கு வகிக்கின்றன. விலங்குகளின் மேலணி இழையங்களில் இக்கலச் சந்திகள் அதிகளவில் உள்ளன. இச்சந்திகள் பல்கல உயிரினத்தின் கலங்கள் சுயாதீனமாக இயங்குவதைத் தடுக்கின்றன.
விலங்கு இழையங்களிலுள்ள கலச்சந்தி வகைகள்
முள்ளதண்டுள்ள விலங்குகளில் பிரதானமாக மூன்று வகைக் கலச்சந்திகள் உள்ளன.
தாவரங்களில் முதலுரு இணைப்பு (Plasmodesma) தொடர்பாடல் சந்தியாகத் தொழிற்படும்.
ஒட்டல் சந்திகள்/ தாங்கும் சந்திகள்
ஒரு கலத்தின் குழிய வன்கூட்டை இன்னொரு கலத்தின் குழியவன்கூடுடன் பொறிமுறை ரீதியில் இணைக்கும் சந்திகளே ஒட்டல் சந்திகளாகும். மூன்று வகை ஒட்டற் சந்திகள் அறியப்பட்டுள்ளன.
தொடர்பாடல் சந்தி
கலங்களுக்கிடையில் நேரடியான குழியவுருத் தொடர்பை ஏற்படுத்த உதவும் கலச் சந்திகள் தொடர்பாடல் சந்திகளாகும். இவற்றின் உதவியால் கலப்புறத் தாயத்துக்கு இரசாயனத் தொடர்பாடலுக்காகத் தேவையில்லாமல் சுரத்தலைத் தவிர்க்க முடிகின்றது. தொடர்பாடல் சந்தியினூடாக ஒரு கலத்திலுள்ள கரையம் நேரடியாக பரவல் மூலம் அடுத்துள்ள கலத்தை அடைகின்றது. இச்சந்தியூடாக மின்சைகைகளையும் கடத்த முடியும். அடுத்துள்ள இரு கலங்களின் மென்சவ்வூடாகவும் செல்லும் 6 மென்சவ்வுக்குக் குறுக்கான மையத்தில் துளையுள்ள connexin புரத மூலக்கூறுகளால் இத் தொடர்பாடல் சந்தி ஆக்கப்பட்டுள்ளது. இப்புரதங்களைக் கொண்டு தொடர்பாடற் சந்தியின் துவாரத்தைத் திறந்து மூட முடியும்; தேர்ந்து பதார்த்தங்களைக் கடத்த முடியும். முளைய விருத்தியின் போது கலங்கள் அருகிலுள்ள கலங்களை அறிந்து கொண்டு இழைய வியத்தத்துக்கு உள்ளாவதில் இத் தொடர்பாடல் சந்தி முக்கிய பங்கு வகிக்கின்றது. இதயத் தசை சீராகச் சுருங்குவதில் மின் சைகையை அனைத்து இதயத் தசைக் கலங்களுக்கும் கடத்துவதன் மூலம் இச்சந்தி முக்கிய பங்களிப்பு வகிக்கிறது. மூளையில் நியூரான்களுக்கிடையேயான தொடர்பைப் பேணுவதிலும் இது உதவுகின்றது.
இறுக்கமான சந்தி/ நெருக்கமான சந்தி
அருகருகே உள்ள கலங்களின் மென்சவ்வுகளை ஒன்றாக ஒரு தகடு போல இணைக்கும் சந்திகள் இறுக்கமான சந்திகளாகும். இச்சந்திகள் கலத்திடைவெளி ஊடாக சிறிய மூலக்கூறுகள் கசிந்து செல்வதைத் தடுக்கின்றன. இச்சந்திகள் பொதுவாக முள்ளந்தண்டுளி விலங்குகளின் மேலணி இழையங்களில் பதார்த்தக் கசிவைத் தடுப்பதற்காக உள்ளன. குடலின் சடைமுளைக் கலங்களை ஒன்றாக இயங்கும் உறிஞ்சற் படையாகத் தொழிற்பட இக்கலச் சந்தி வகை பெரும் பங்களிப்பைப் புரிகின்றது.
மேற்கோள்கள்
பகுப்பு:உயிரணுவியல்
அயோடசமிலம்
அயோடசமிலம் (Iodous acid ) என்பது HIO2 என்ற மூலக்கூறு வாய்பாடு கொண்ட ஒரு வேதிச் சேர்மம் ஆகும். இதன் உப்புகள் அயோடைட்டுகள் (iodites) எனப்படுகின்றன. இத்தகைய உப்புகள் காண்பதற்கு மிகவும் அரியவையாகும்.
மேற்கோள்கள்
பகுப்பு:ஐதரசன் சேர்மங்கள் பகுப்பு:ஆக்சிசனேற்றும் அமிலங்கள் பகுப்பு:ஆக்சிசனேற்றிகள் பகுப்பு:ஆலசன் ஆக்சோவமிலங்கள்
முத்ரா ராக்ஷஸம்
முத்ரா ராட்சசம் என்பது விசாகதத்தர் என்னும் சமசுகிருத மொழிப் புலவரால் எழுதப்பட்ட ஒரு அரசியல் வரலாற்று நாடகமாகும். இந்நூல் வட இந்தியாவில் சந்திர குப்த மௌரியர் ஆட்சிக் கட்டிலில் ஏறியதை விவரிக்கிறது. சாணக்கியர், ராக்சசன் (அமைச்சன்), சந்திரகுப்த மௌரியர் ஆகியோர் முக்கிய கதை மாந்தர்கள் ஆவார்.
தமிழ் மொழிபெயர்ப்புகள்
இந்நூல் 1950 ஆம் ஆண்டில் இ. கே. நடேசசர்மா என்பவரால் தமிழில் மொழிபெயர்க்கப்பட்டு உலகத் தமிழாராய்ச்சி நிறுவனத்தால் வெளியிடப்பட்டது. மறுபதிப்பு 2000 ஆம் ஆண்டில் வெளிவந்தது.
பரிதிமாற் கலைஞர் எனும்  வி. கோ. சூரியநாராயண சாஸ்திரியார், இந்நூலை முத்திராராட்சம் எனும் தலைப்பில் தமிழில் மொழிபெயர்த்துள்ளார்.
மேற்கோள்கள்
பகுப்பு:சமசுகிருத இலக்கியம் பகுப்பு:நாடக நூல்கள் பகுப்பு:நூலட்டை விடுபட்ட நூல்கள் பகுப்பு:சமசுகிருத நூல்கள்
சிருங்கவரப்புகோட்டை
சிருங்கவரப்புகோட்டைஎன்பது ஆந்திரப் பிரதேசத்தின் விஜயநகர மாவட்டத்தில் உள்ள மண்டலம் ஆகும்.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
அரசியல்
இது ஆந்திர சட்டமன்றத்துக்கு சிருங்கவரப்புகோட்டை சட்டமன்றத் தொகுதியிலும், பாராளுமன்றத்துக்கு விசாகப்பட்டினம் மக்களவைத் தொகுதியிலும் சேர்க்கப்பட்டுள்ளது.
சான்றுகள்
பகுப்பு:விஜயநகரம் மாவட்டம்
கணிய அளவையியல்
கணிய அளவையியல் (quantity surveying) என்பது, கட்டுமானத்துறை தொடர்பான ஒரு உயர் தொழில் துறைகளுள் ஒன்று. கட்டிடங்கள் மற்றும் கட்டுமான அமைப்புக்களுக்கான செலவுத் திட்டம், செலவின மதிப்பீடு, அளவைப் பட்டியல் தயாரிப்பு, கேள்விப்பத்திர ஆவணத் தயாரிப்பில் உதவுதல், கேள்விப்பத்திரப் பகுப்பாய்வு, செலவினப் பகுப்பாய்வு, செலவின மேலாண்மை போன்ற பல அம்சங்கள் கணிய அளவையியல் துறையின் எல்லைக்கு உட்பட்டவை. கட்டுமானங்களின் பொருளியல் தொடர்பான விடயங்களைக் கையாளுவதனால் இத் துறை கட்டுமானப் பொருளியல் துறைக்கு மிகவும் நெருங்கியது.
இத்துறை ஒப்பீட்டளவில் அண்மைக் காலத்திலேயே உருவானது. 18 ஆம் நூற்றாண்டு நிறைவுறும் தறுவாயிலேயே பிரித்தானியாவில் கணிய அளவையியல் ஒரு தனித் தொழில் துறையாக உருப்பெற்றது. ஆரம்ப காலங்களில், கட்டிடக் கலைஞர்களினால் வரையப்படுகின்ற வரைபடங்களில் இருந்து அளவைப் பட்டியல் தயாரிப்பதும், செலவின மதிப்பீடுமே இத்துறையின் முக்கிய பங்களிப்புகளாக இருந்தன. இதன் காரணமாகவே இத் துறை கணிய அளவையியல் எனப் பெயர் பெற்றது. காலப்போக்கில், கட்டுமானத் தொழில்துறையின் சிக்கல்தன்மை அதிகரிப்பும், பொருளியல் வளங்களைத் திறமையாகப் பயன்படுத்தவேண்டிய தேவைகளும், கணிய அளவைத் துறையை அதிக அளவில் வேண்டப்படும் ஒரு துறையாக மாற்றியுள்ளது.
கணிய அளவையியல் அதன் தொழில் ரீதியான செயற்பாடுகள் தொடர்பில், பல்வேறு உயர் தொழில் துறைகளுடன் தொடர்புகளைக் கொண்டுள்ளது. இவற்றுள்,
கணிய அளவியல் துறை வல்லுனர்கள் கணிய அளவையாளர் எனப்படுகின்றனர்.
பகுப்பு:கட்டிடக்கலை
ஔசுபூர்கு
ஔக்சுபூர்கு (Augsburg ) என்பது செருமானியிலுள்ள பவேரியாவின் தென்மேற்கு பகுதியிலுள்ள ஒரு நகரம் ஆகும். இதன் பரப்பளவு 146.93 சதுர கி.மீ. ஆகும். இதன் மக்கட்தொகை ஏறத்தாழ 263,646 ஆகும். இது பவேரியாவிலேயே மூன்றாவது பெரிய நகரம் ஆகும். இது கடல்மட்டத்தில் இருந்து 446-561 மீ. உயரத்தில் உள்ளது.
வெளியிணைப்புகள்
பகுப்பு:செருமானிய நகரங்கள் பகுப்பு:ஐரோப்பாவின் முன்னாள் நாடுகள் பகுப்பு:முன்னாள் குடியரசுகள்
மனித தலை
மனிதத் தலை(Human head) மனித உடலின் உச்சியில் அமைந்துள்ளது. மனித உடற்கூறு அமைப்பில் இது உடலின் மேற்பகுதியாக அமைந்து மனித முகத்தைத் தாங்குகிறது. மூளையை உள்ளடக்கியுள்ள மனித தலை மண்டை ஓட்டால் பராமரிக்கப்படுகிறது.
கட்டமைப்பு
link=//upload.wikimedia.org/wikipedia/commons/thumb/b/b4/Head_ap_anatomy.jpg/220px-Head_ap_anatomy.jpg|இடது|thumb| மனித தலையின் உடற்கூறியல் மனித தலை எலும்பு மண்டை ஓட்டைச் சுற்றியுள்ள சதைப்பற்றுள்ள வெளிப்புறப் பகுதியைக் கொண்டுள்ளது. மூளை மண்டை ஓட்டுக்குள் அடைக்கப்பட்டுள்ளது. மனித தலையில் 22 எலும்புகள் உள்ளன. தலை கழுத்தில் உட்கார்ந்துள்ளது, ஏழு கழுத்துசார் முதுகெலும்புகள் இதை ஆதரிக்கின்றன. மனித தலை பொதுவாக 5.1 முதல் 11 பவுண்டு அல்லது 2.3 முதல் 5 கிலோகிராம் எடை கொண்டதாக உள்ளது. 95% சதவீதத்திற்கும் அதிகமான மனிதர்கள் இந்த அளவு கொண்ட வரம்பில் பொருந்துகிறார்கள். மனிதர்களுக்கு அசாதாரணமாக சிறிய அல்லது பெரிய தலைகள் இருக்கும் அபூர்வமான நிகழ்வுகளும் உள்ளன. 2000 ஆம் ஆண்டுகளின் முற்பகுதியில் வளர்ச்சியடையாத தலைகளுக்கு சிகா வைரசு ஒரு காரணமாக இருந்தது.
இரத்த வழங்கல்
உள் மற்றும் வெளிப்புற தலைசார் தமனிகள் மூலம் தலை இரத்த விநியோகத்தைப் பெறுகிறது. இவை மண்டை ஓட்டுக்கு வெளியே ( வெளிப்புற தலைசார் தமனி ) மற்றும் மண்டை ஓட்டிற்கு உள்ளே ( உள் தலைசார் தமனி ) என்ற பகுதியை வழங்குகின்றன. மண்டை ஓட்டின் உள்ளே உள்ள பகுதி முதுகெலும்பு தமனிகளிலிருந்து இரத்த விநியோகத்தைப் பெறுகிறது. இது கழுத்துசார் முள்ளெலும்புகள் வழியாக மேல்நோக்கி செல்கிறது.
நரம்பு வழங்கல்
link=//upload.wikimedia.org/wikipedia/commons/thumb/2/20/Gray784.png/350px-Gray784.png|alt=|thumb|350x350px| ததலையின் உணர்ச்சிப் பகுதிகள். ஐந்தாவது நரம்பின் மூன்று பிரிவுகளின் பொதுவான விநியோகம் காட்டப்பட்டுள்ளது. 1918 ஆம் ஆண்டின் கிரேசு உடற்கூறியலில்  இது கூறப்பட்டுள்ளது பன்னிரெண்டு சோடி மண்டையோட்டு நரம்பான தலைக்குரிய நரம்புக் கட்டுப்பாட்டின் பெரும்பகுதியை வழங்குகின்றன. ஐந்தாவது மண்டையோட்டு நரம்புகள் முக்கோண நரம்பின் கிளைகளால் முகத்திற்கான உணர்தல் வழங்கப்படுகிறது. தலையின் மற்ற பகுதிகளுக்கு உணர்திறன் கழுத்து நரம்புகளால் வழங்கப்படுகிறது.
எந்தெந்த நரம்புகளால் தோலின் எந்த எந்த பகுதிகளுக்கு சேவை செய்யப்படுகிறது என்பதை பற்றி நவீன நூல்கள் உடன்படுகின்றன, ஆனால் சில விவரங்களில் சிறிய வேறுபாடுகள் உள்ளன. கிரேசு அனாடமியின் 1918 ஆம் ஆண்டு பதிப்பில் வரைபடங்களால் குறிக்கப்பட்ட எல்லைகள் இன்று பொதுவாக ஏற்றுக்கொள்ளப்பட்டவைகளாகும் ஆனால் இவை ஒத்ததாக இல்லை.
தலையின் தோல்சார் கண்டுபிடிப்பு பின்வருமாறு:
செயல்பாடு
தலையில் உணர்ச்சி உறுப்புகள் அமைந்துள்ளன: இரண்டு கண்கள், இரண்டு காதுகள், ஒரு மூக்கு மற்றும் வாயின் உள்ளே நாக்கு என்பவை உணர்ச்சி உறுப்புகளாகும். தலை மூளையையும் கொண்டுள்ளது. இந்த உறுப்புகள் ஒருங்கிணைந்து உணர்ச்சித் தகவலை மூளைக்கு அனுப்புவதன் மூலம் உடலின் செயலாக்க மையமாக செயல்படுகின்றன. இந்த மைய நரம்புத் தொகுதியைக் கொண்டிருப்பதன் மூலம் மனிதர்கள் தகவல்களை விரைவாகச் செயலாக்க முடிகிறது.
சமூகம் மற்றும் பண்பாடு
மனிதர்களைப் பொறுத்தவரை, தலையின் முன்புறம் (முகம்) வெவ்வேறு நபர்களுக்கு இடையே உள்ள முக்கிய அடையாளம் காணக்கூடிய தனித்துவமான ஓர் அம்சமாகும். ஏனெனில் கண் மற்றும் முடி நிறங்கள், மற்ற உணர்ச்சி உறுப்புகளின் வடிவங்கள் மற்றும் சுருக்கங்கள் போன்றவை இதற்கான காரணமாகும். முகத்தை அடையாளம் கண்டுகொள்வதில் மூளையின் முன்கணிப்பு காரணமாக மனிதர்கள் முகங்களை எளிதில் வேறுபடுத்துகிறார்கள். ஒப்பீட்டளவில் அறிமுகமில்லாத உயிரினங்களைக் கவனிக்கும்போது, எல்லா முகங்களும் கிட்டத்தட்ட ஒரே மாதிரியாகத் தெரிகிறது. மனிதக் குழந்தைகள் மானுடவியல் முக அம்சங்களில் நுட்பமான வேறுபாடுகளை அடையாளம் காண உயிரியல் ரீதியாக வடிவமைக்கப்பட்டுள்ளனர். பகுப்பு:மனிதத்தலையும், கழுத்தும் பகுப்பு:மருத்துவம்
சராசரிக்கும் அதிகமான புத்திசாலித்தனம் உள்ளவர்கள் சில சமயங்களில் கேலிச்சித்திரப் படங்களில் பெரிய தலைகள் கொண்டவர்களாக சித்தரிக்கப்படுகிறார்கள். கூடுதலாக, அறிவியல் புனைகதைகளில், பெரிய தலை கொண்ட வேற்று கிரகவாசிகள் பெரும்பாலும் உயர் புத்திசாலித்தனத்தின் அடையாளமாக கருதப்படுகிறார்கள். சித்தரிப்பு இவ்வாறாக இருந்தபோதிலும், நரம்புமண்டலவுயிரியியலின் முன்னேற்றங்கள், மூளையின் செயல்பாட்டு பன்முகத்தன்மையின் அர்த்தத்தை கொடுக்கிறது. ஒட்டுமொத்த மூளையின் அளவு சிறிதளவே வித்தியாசமானது. இரண்டு மனிதர்களுக்கிடையே உள்ள ஒட்டுமொத்த நுண்ணறிவு வேறுபாடுகளுடன் சிறிது முதல் மிதமான தொடர்பு உள்ளது என்பதாகவும் புரிந்து கொள்ளப்படுகிறது.
மனித மொழியில் பல உருவகங்களுக்கும் ஆகுபெயர்களுக்கும் மனித தலை ஓர் ஆதாரமாக எடுத்துக் கொள்ளப்படுகிறது. இடம் சார்ந்தும், முக்கியத்துவம் சார்ந்தும், குணநலன்கள் சார்ந்தும் இந்த உருவகங்களும் ஆகுபெயர்களும் பயன்படுத்தப்படுகின்றன. படுக்கையின் தலைப்பகுதி, மேசையின் தலை, வகுப்பறையின் தலை மாணவன், நிறுவனத்தில் நிறைய நல்ல தலைவர்கள் உள்ளனர் போன்றவற்றை சில உதாரணங்களாகக் கூறலாம். இடம் சார்ந்தும், முக்கியத்துவம் சார்ந்தும், குணநலன்கள் சார்ந்தும் இந்த உருவகங்களும் ஆகுபெயர்களும் பயன்படுத்தப்படுகின்றன.
பண்டைய கிரேக்கர்கள் தங்க விகிதத்தின் அடிப்படையில் பாலியல் கவர்ச்சியை மதிப்பிடுவதற்கான ஒரு முறையைக் கொண்டிருந்தனர், அதில் ஒரு பகுதி தலையின் அளவீடுகளும் அடங்கும்.
தலை கொய்தல் என்பது ஒரு நபரைக் கொன்ற பிறகு அவரது தலையை எடுத்துப் பாதுகாக்கும் செயல்முறையாகும். ஆயிரக்கணக்கான ஆண்டுகளாக அமெரிக்கா, ஐரோப்பா, ஆசியா மற்றும் ஓசியானியா முழுவதும் இது நடைமுறையில் உள்ளது.
தலை கவசம்
நிலை, தோற்றம்,  மத/ஆன்மீக நம்பிக்கைகள்,  சமூகக் குழு,  குழு இணைப்பு, தொழில் அல்லது  ஒய்யாரத் தேர்வுகளை தலைக் கவசம்  குறிக்கலாம்.
தொப்பி என்பது பல்வேறு நோக்கங்களுக்காக உதவும் ஒரு தலையை மூடும் ஆடையாகும். தொப்பிகளை சீருடையின் ஒரு பகுதியாக அணியலாம் அல்லது கடினமான தொப்பியாக தலையின் பாதுகாப்புக்கான தலை கவசமாகவும் அணியலாம். குளிரை தடுக்கும் ஆடையாகவும், ஒய்யாரத்திற்கான ஓர் அழகு சாதனப் பொருளாகவும் கூட பயன்படுத்துகிறார்கள். தொப்பிகள் உலகின் சில பகுதிகளில் சமூக தகுதியாகவும்  கருதப்படுகிறது. .
மனிதரளவையியல்
கைக்குழந்தைகள் மற்றும் குழந்தைகளின் தலையின் அளவை விவரிக்கும் பல விளக்கப்படங்கள் இருந்தாலும், பெரும்பாலானவர்கள் 21 வயதைக் கடந்த நிலையிலும் சராசரி தலை சுற்றளவை அளவிடுவதில்லை. வயது வந்தோருக்கான தலை சுற்றளவுக்கான குறிப்பு விளக்கப்படங்கள் பொதுவாக ஒரே மாதிரியான மாதிரிகளையே கொண்டுள்ளன. உயரம் மற்றும் எடையை கணக்கில் எடுத்துக்கொள்ள அவை தவறிவிட்டன.
நியூகேசுட்டில் பல்கலைக்கழகத்தின் பிரித்தானிய ஆய்வில் தலையின் சுற்றளவு ஆண்களுக்கு சராசரியாக 57.2 செமீ என்றும்  பெண்களுக்கு 55.2 செமீ என்றும் குறிப்பிட்டு உயரத்தின் விகிதாச்சாரத்தில் இது மாறுபடும் என்றும் மனித தலையின் சராசரி அளவைக் காட்டியது.
கௌடன் நோய்க்குறியை ஏற்படுத்தும் மரபணு மாற்றத்தைக் கொண்டுள்ள நபர்களுக்கு பெருந்தலை இருப்பது சில வகையான புற்றுநோய்க்கான அதிக ஆபத்தின் குறிகாட்டியாக இருக்கலாம். பெரியவர்களின் பெருந்தலை என்பது ஆண்களில் 58 சென்டிமீட்டருக்கும் அதிகமான அளவு என்றும் பெண்களில் 57 சென்டிமீட்டருக்கும் அதிகமான தலை அளவு என்பதையும் குறிக்கிறது.
சிறையிருப்பு
சிறையிருப்பு(Incarceration) என்பது தண்டனைக்காகவோ, அல்லது பாதுகாப்பிற்காகவோ குற்றம் சாட்டப்பட்டவரை சிறையில் அடைத்தலாகும். இதுவொருவகையான தண்டனையாகும். பொதுவாக சந்தேகத்தாலோ அல்லது உறுதிசெய்ததாலோ குற்றம் சாட்டப்பட்டவர்கள் அந்நாட்டின் சட்டதிட்டத்தின் படி சிறையில் அடைக்கப்படுகிறார்கள். குற்றவியலில், சிறையிருப்பின் முக்கிய நான்கு நோக்கங்கள்:
இந்தியாவில்
சிறைச்சாலைகளில் மிகக்குறைந்த சிறையிருப்புக் கைதிகள் கொண்ட நாடு இந்தியா, 100,000 நபருக்கு 25 என்ற விகிதம். 2007ல் நாட்டின் மொத்த மக்கள் தொகை, 1,129,866,154 பதிவு செய்யப்பட்ட குற்றங்கள் எண்ணிக்கை 1,764,630 ஆகும். அதில் 236,313 வன்முறைகளும் 111,296 கொள்ளைகளுமாகும்.
மேற்கோள்கள்
பகுப்பு:மனித உரிமைகள்
உப்பிலியக்குடி ஊராட்சி
உப்பிலியக்குடி ஊராட்சி (Uppiliyakkudi Gram Panchayat), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2214 ஆகும். இவர்களில் பெண்கள் 1099 பேரும் ஆண்கள் 1115 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருவடத்தனூர் ஊராட்சி
திருவடத்தனூர் ஊராட்சி (Thiruvadathanur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள தண்டராம்பட்டு வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2119 ஆகும். இவர்களில் பெண்கள் 1074 பேரும் ஆண்கள் 1045 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இலட்சுமன் சிங் யாதவ்
மேற்கோள்கள்
பகுப்பு:அரியானா மாநில சட்டமன்ற உறுப்பினர்கள் பகுப்பு:வாழும் நபர்கள் பகுப்பு:1960 பிறப்புகள்
அனைத்துலக மகளிர் ஆண்டு
அனைத்துலக மகளிர் ஆண்டு (International Women's Year) என்பது 1975 ஆம் ஆண்டுக்கு ஐக்கிய நாடுகள் சபையால் வழங்கப்பட்ட பெயராகும். அந்த ஆண்டு முதல் மார்ச் 8 அனைத்துலக பெண்கள் நாளாக கொண்டாடப்படுகிறது. மேலும் 1976 முதல் 1985 வரை ஐக்கிய நாடுகளின் பெண்களுக்கான தசாப்தம் நிறுவப்பட்டது.
வரலாறு
பெண்களுக்கு எதிரான பாகுபாட்டை அகற்றுவதற்கான பிரகடனத்தை ஏற்றுக்கொள்வதற்கு ஐக்கிய நாடுகளின் பெண்களின் நிலை குறித்த ஆணையம் பல ஆண்டுகள் பணியாற்றிய பிறகு, 1965 இல், பெண்களின் மனித உரிமைகளைப் பாதுகாப்பதற்கான ஒரு பிரகடனத்தைப் பெறுவதற்கு ஆர்வத்துடன் பணியாற்றத் தொடங்கியது. கல்வி, வேலைவாய்ப்பு, வாரிசுரிமை, தண்டனை சீர்திருத்தம் மற்றும் பிற சிக்கல்களை உள்ளடக்கிய பதில்களைத் தொகுத்து, அரசாங்கம், தன்னார்வ தொண்டு நிறுவனப் பிரதிநிதிகள் மற்றும் ஐ.நா ஊழியர்களிடமிருந்து, இதன் பிரதிநிதிகள் பெண்களுக்கு எதிரான பாகுபாடுகளை அகற்றுவதற்கான பிரகடனத்தை வரைவாக கொண்டு வந்தனர். 7 நவம்பர் 1967 அன்று இது பொதுச் சபையால் நிறைவேற்றப்பட்டது.பிரகடனத்திற்கு ஆதரவு கிடைத்தவுடன், அடுத்த கட்டமாக இது குறித்த ஒரு மாநாட்டிற்கு தயாராக வேண்டியிருந்தது. தாமதங்கள் இருந்தபோதிலும், 1972 வாக்கில், ஐக்கிய அமெரிக்கப் பேரவை இதில் ஒரு தலைப்பை இயற்றியது. கூட்டாட்சி நிதியைப் பெறும் எந்தவொரு நிறுவனத்திற்கும் கல்வியில் பாகுபாட்டை நீக்கியது.இதற்கிடையில், பெண்கள் சர்வதேச ஜனநாயக கூட்டமைப்பின் உறுப்பினர்கள் பெண்களின் சமத்துவமின்மையை நிவர்த்தி செய்ய ஒரு சர்வதேச மகளிர் ஆண்டு மற்றும் மாநாட்டிற்கு நீண்ட காலமாக அழுத்தம் கொடுத்து வந்தனர். பின்னர் 1975 ஆம் ஆண்டு சர்வதேச மகளிர் ஆண்டாக 18 டிசம்பர் 1972 அன்று பிரகடனப்படுத்தப்பட்டது. ஐக்கிய நாடுகள் சபை உருவாக்கப்பட்ட முப்பதாவது ஆண்டு நிறைவில் இது நடைபெற்றதால் தேதி குறிப்பிடத்தக்கது. ஆனால் மாநாட்டில் சிக்கல்கள் இருந்தன. ஆரம்பத்தில், சோவியத் பெண்கள் ஒரு மாநாட்டிற்கான அழைப்பை நிராகரித்து பேச்சுவார்த்தைகளை நடத்தினார்கள், கிழக்கு பெர்லினில் தங்கள் சொந்த மாநாட்டை நடத்த விரும்பினர். அது ஐ.நா. கட்டமைப்பிற்கு உட்பட்டது அல்ல. பனிப்போர் அரசியலின் ஒரு பகுதியாக, அமெரிக்கா மாநாட்டில் பாலின-நடுநிலையாக இருக்க வேண்டும் என்று முன்மொழிந்தது. இறுதியாக, மெக்சிகோ சிட்டி மாநாட்டை நடத்த ஒப்புக்கொண்டது. ஹெல்வி சிபிலா, சமூக மேம்பாடு மற்றும் மனிதாபிமான விவகாரங்களுக்கான உதவிப் பொதுச் செயலாளராகத் தேர்ந்தெடுக்கப்பட்டு, அந்த ஆண்டிற்கான நிகழ்வுகளை ஒழுங்கமைக்கும் பொறுப்பாளராக நியமிக்கப்பட்டார்.
மெக்சிக்கோ நகரம்
பெண்களுக்கான முதல் ஐ.நா.வின் உலக மாநாடு ஜூன் 19 முதல் ஜூலை 2 வரை மெக்சிகோ நகரில் நடைபெற்றது. 1975 மாநாடு உலக செயல்திட்டத்தையும், பெண்களின் சமத்துவம் மற்றும் வளர்ச்சி மற்றும் அமைதிக்கான அவர்களின் பங்களிப்பு பற்றிய மெக்சிகோவின் பிரகடனத்தையும் ஏற்றுக்கொள்ள வழிவகுத்தது. இது பெண்களின் முன்னேற்றத்திற்கான சர்வதேச ஆராய்ச்சி மற்றும் பயிற்சி நிறுவனம் மற்றும் பெண்களுக்கான ஐக்கிய நாடுகளின் மேம்பாட்டு நிதியம் போன்ற கண்காணிப்பு வழிமுறைகளை நிறுவுவதற்கு வழிவகுத்தது. அதில் முதலாவது 1980 இல் கோபனாவன் நகரில் நடைபெற்றது. இது 1975 முதல் 1985 வரையிலான காலகட்டத்தை பெண்களுக்கான ஐ.நா. தசாப்தமாக நிறுவியது, இது முன்னேற்றம் மற்றும் தோல்விகளை மதிப்பிடுவதற்கு உதவுகிறது மற்றும் பெண்களுக்கு எதிரான அனைத்து வகையான பாகுபாடுகளையும் நீக்குவதற்கான மாநாடு விரைவாக அங்கீகரிக்கப்பட வேண்டும் என்று வலியுறுத்தியது. 1985 ஆம் ஆண்டு கென்யாவின் நைரோபியில் நடந்த மூன்றாவது மாநாடு, பெண்களின் தசாப்தத்தை மூடியது மட்டுமல்லாமல், 2000 ஆம் ஆண்டுக்குள் தேசிய சட்டங்களில் சட்டமியற்றப்பட்ட பாலின பாகுபாட்டை அகற்றுவதற்கான உறுப்பு நாடுகளின் தொடர் அட்டவணையை அமைத்தது. 1975 மெக்சிகோ நகர மாநாட்டில் ஆயிரத்துக்கும் மேற்பட்ட பிரதிநிதிகள் கலந்து கொண்டனர். எலிசபெத் ரீட் மற்றும் ஆஸ்திரேலியாவைச் சேர்ந்த மார்கரெட் விட்லம் உள்ளிட்டோர் கலந்து கொண்டனர். சர்வதேச மகளிர் ஆண்டு ட்ரிப்யூன் மாநாட்டுக் குழுவால் ஏற்பாடு செய்யப்பட்டது. 1975 இல் 4,000 பெண்கள் கலந்து கொண்டனர்
வெளி இணைப்புகள்
பகுப்பு:மார்ச் சிறப்பு நாட்கள் பகுப்பு:ஐக்கிய நாடுகள் கடைப்பிடிப்புக்கள் பகுப்பு:பெண்ணிய வரலாறு பகுப்பு:மனித உரிமைகள்
வாதவூரன் (நாடகம்)
வாதவூரன் என்பது 2012 இல் மேடையேற்றப்பட்ட ஒரு தமிழ்ப் பக்தி இசை நாடகம் ஆகும். இது மாணிக்கவாசகர் கதையை அடிப்படையாகக் கொண்டது. இதனை சிரத்தா குழுவினர் அரங்கேற்றினர்.
வெளி இணைப்புகள்
பகுப்பு:2012 இல் அரங்கேற்றப்பட்ட தமிழ் மேடை நாடகங்கள்
தர்மராஜிக தூபி
thumb| தருமராசிக [[தூபிகளும், விகாரைகளும்]] thumb|சிதைந்த பௌத்த சிற்பகளுடன் கூடிய [[விகாரை]] thumb|தருமராசிக தூபியை சுற்றியுள்ள சிதைந்த பல விகாரைகள்
தருமராசிக தூபி (Dharmarajika Stupa) இதனை தட்சசீலம் பெரிய தூபி என்றும் அழைப்பர். மௌரியப் பேரரசர் அசோகர் ஆட்சிக் காலத்தில் கிமு 3-ஆம் நூற்றாண்டில், கௌதம புத்தரின் எரியூட்டப்பட்ட உடலிருந்து கிடைத்த சில எலும்புகள் மற்றும் சாம்பலின் ஒரு பகுதியைக் கொண்டு முதலில் தருமராசிக தூபி நிறுவப்பட்டது. கிபி 2-ஆம் நூற்றாண்டில் குசான் பேரரசு காலத்தில் தருமராசிக தூபியை மறுசீரமைத்து பல பெரிய விகாரைகளுடன் நிறுவப்பட்டது. கிபி 5-ஆம் நுற்றாண்டில் எத்தலைட்டுகளின் மன்னர் மிகிரகுலன் ஆட்சிக் காலத்தில் தருமராசிக தூபி முற்றிலும் சிதைக்கப்பட்டது.
இப்பௌத்த தூபி பாக்கித்தான் நாட்டின் பஞ்சாப் மாகணத்தின், தட்சசீலத்தில் உள்ளது. 1980ல் இயுனெசுகோ நிறுவனம், தருமராசிக தூபியை உலகப் பாரம்பரியக் களங்களில் ஒன்றாக அறிவித்ததுள்ளது. இப்பகுதி இசுலாமியமயமான போது, தருமராசிக தூபி மேலும் சிதைக்கப்பட்டது.
சான் மார்சல் எனும் பிரித்தானிய தொல்லியல் ஆய்வாளர், 1913ல் சிதைந்திருந்த தருமராசிக தூபியை அகழ்வாய்வு செய்து பல தொல்பொருட்களை கண்டெடுத்தார்.
thumb| தருமராசிக தூபியின் [[விகாரையில் சிதைந்த பௌத்த நினைவுச் சின்னகள்]]
thumb|முக்கியத் தூபியைச் சுற்றியுள்ள சிதைந்த [[விகாரைகள்]]
புத்தரின் எலும்புகள்
தர்மராஜிக தூபியின் தொல்லியல் களத்தில் கிடைத்த புகழ் பெற்ற புத்தரின் இரண்டு எலும்புத் துண்டுகள் மற்றும் அபூர்வமான பௌத்த நினைவுச் சின்னங்களை பௌத்தர்களின் வழிபாட்டிற்காக ஒரு மாத காலத்திற்கு, 2016ல் இலங்கைக்கு அனுப்பப்பட்டது.
வெளி இணைப்புகள்
பகுப்பு:பௌத்த யாத்திரைத் தலங்கள் பகுப்பு:பௌத்த கட்டிடங்கள் பகுப்பு:பௌத்த நினைவுச் சின்னங்கள் பகுப்பு:பாக்கித்தானில் உள்ள உலகப் பாரம்பரியக் களங்கள் பகுப்பு:பாகிசுத்தானில் உள்ள தொல்லியல் களங்கள் பகுப்பு:மௌரியப் பேரரசு பகுப்பு:பஞ்சாப் (பாகிஸ்தான்)
ஆலன் ஜான்ஸ்டன்
ஆலன் கிரஹாம் ஜான்ஸ்டன் (Alan Graham Johnston) (பிறப்பு 17 மே 1962) என்பவர் பிரித்தானிய ஊடகவியலாளர் ஆவார். இவர் பிபிசி ஊடகத்திற்காக வேலைபார்ப்பவர். இவர் உஸ்பெகிஸ்தான், ஆப்கானிஸ்தான், காசா நில பரப்பு, இத்தாலி ஆகிய இடங்களில் பிபிசி நிருபராகப் பணியாற்றியுள்ளார். இவர் அடிப்படையில் இலண்டன் வாசி ஆவார்.
இவர் 12 மார்ச் 2007 இல் பாலஸ்தீனிய தீவிரவாதிகளின் ஒரு குழுவினரால் கடத்தப்பட்டார் பின் நான்கு மாதங்கள் கழித்து ஜூலை 4 இல் விடுதலை செய்யப்பட்டார்.
தொடக்க கால வாழ்க்கை
ஜான்ஸ்டன் தற்போதைய தன்சானியா மற்றும் அந்நாளைய தங்கனீக்காவின் லின்டியில் இசுக்காட்டியப் பெற்றோருக்குப் பிறந்தார்.
சுரேஷ் ரைனா
சுரேஷ் குமார் ரெய்னா (Suresh Kumar Raina  (காசுமீரி: سریش کمار رائنا ) (பிறப்பு: நவம்பர் 27, 1986) ஜம்மு காஷ்மீர் மாநிலத்தின் காசுமீர் பண்டிட்கள் வாழ்ந்திருந்த ரைனாவாரி சிறுநகரைச் சேர்ந்த இந்தியத் துடுப்பாட்டக்காரர். சூலை 2005 முதல் இந்தியத் துடுப்பாட்ட அணியின் அங்கத்தினராக ஒருநாள் பன்னாட்டுத் துடுப்பாட்டங்களில் விளையாடி வருகிறார். 2006ஆம் ஆண்டிலேயே தேர்வுத் துடுப்பாட்ட அணியில் தேர்ந்தெடுக்கப்பட்டாலும் அவரது முதல் தேர்வு ஆட்டம் 26 சூலை 2010இல் இலங்கைக்கு எதிராகவே துவங்கியது. உள்நாட்டுப் போட்டிகளில் ரஞ்சிக் கோப்பைக்கு உத்தரப் பிரதேசத் துடுப்பாட்ட அணிக்கும் துலீப் கோப்பைக்கு மத்திய பிராந்தியத்திற்கும் ஆடுகிறார். ஆற்றல்மிகு இடதுகை மட்டையாளரான இவரது களத்தடுப்பிற்கு புகழ்பெற்றவர். அவ்வப்போது புறச் சுழற் பந்து வீசுவதும் உண்டு.இந்தியன் பிரீமியர் லீக் போட்டிகளில் குஜராத் லயன்சு அணித தலைவராக இருந்தார். மேலும் சென்னை சூப்பர் கிங்ஸ் அணி உதவித் தலைவராகவும் உள்ளார். இந்தியத் துடுப்பாட்ட அணித் தலைவராகவும் இருந்துள்ளார். ஒருநாள் பன்னாட்டுத் துடுப்பாட்டம், தேர்வுத் துடுப்பாட்டம், பன்னாட்டு இருபது20 ஆகிய மூன்று வடிவங்களிலும் நூறு (துடுப்பாட்டம்) ஓட்டங்கள் அடித்த முதல் இந்திய வீரர் ஆவார்.